section_heading: Indexi - U inat godinama
paragraph_text: Autor je romansirane biografije sastava Indexi U inat godinama i istoimene fotomonografije, koja je u izdanju Quattro Media objavljena u rujnu 2006. godine. Uz promociju knjiga organizirao je koncert "Indexi i prijatelji", na kojem su 12. rujna 2006. u sarajevskoj Zetri nastupili članovi Indexa: Fadil Redžić, Ranko Rihtman, Miroslav Šaranović, Nenad Jurin, Kornelije Kovač, Vlado Pravdić, Peco Petej, Sinan Alimanović, Milić Vukašinović, Slobodan Misaljević, Ismet Nuno Arnautalić, Đorđe Uzelac, te kao gitaristi Vernes Ljuštaku i Zele Lipovača. Pjesme Indexa iz svih razdoblja izvodili su: Zoran Predin, Bisera Veletanlić, Željko Bebek, Nermin Puškar, grupa MI 2, Igor Vukojević, Mladen Vojičić Tifa, Dado Topić, Aki Rahimovski, Hari Varešanović, Natali Dizdar, Massimo, Bubi, Boris Novković, Ivica Šarić, Maja Milinković i Halid Bešlić.